Luna-park

Luna-park (originaltittel: Луна-парк) er en russisk-fransk film fra 1992, regissert av Pavel Lungin.

Handling 
Historien er lagt til Moskva etter Perestrojka. Hovedpersonen Andrei Leonov (spilt av Andrei Gutin) som i begynnelsen av filmen var en ung antisemittisk skinhead, og leder for en gruppe kalt «The Cleaners» som er innstilt på å rense Russland for alle de anser som uegnet for den russiske blodlinjen - inkludert alle homofile, jøder, utlendinger eller psykisk syke individer. The Cleaners holder til i Luna Park, en stor fornøyelsespark, med ville berg-og-dal-baner.

Men gjengen reiser regelmessig til Moskva, i håp om å forårsake mest mulig kaos og ødeleggelse. Andrei trodde at faren hans var en sovjetisk krigshelt, som døde i en militær fly-ulykke over Afghanistan. Han mener at faren hans var den ideelle russeren, og streber etter å etterligne ham. Men han oppdager at faren hans egentlig var en jødisk musiker, som fremdeles lever i Moskva. Dermed blir livet til Andrei snudd fullstendig på hodet, og han må på en eller annen måte forsone seg med denne oppdagelsen.

Andreis første sjokk kommer fra moren hans Aliona (spilt av Natalya Yegorova) som krever at Andrei dreper sin egen far, på grunn av all smerten hun mener at han har forårsaket henne - fordi faren i ung alder forførte henne (og deretter gjorde henne gravid) men deretter valgte å forlate henne. Etter hvert som filmen skrider frem, er Andreis søken etter faren vellykket. Han blir også introdusert for Naoum Kheifitz (spilt av Oleg Borisov) en tidligere så innflytelsesrik jødisk komponist og dirigent, men som nå blir tvunget til å tjene til livets opphold som underholder ved private fester. Etter å ha tilbrakt tid med faren sin, og ser ham som en sjarmerende men fattig mann. Andrey begynner å overvinne sin tidligere motvilje mot jødisk kultur.

Faren aksepterer Andrei, og viser ham stolt frem for sine eksentriske venner. Dette fører til en gradvis forandring av Andreis perspektiv. Han må deretter forsøke å forklare denne situasjonen ovenfor de andre medlemmene av gjengen hans. De aksepterer ikke faren hans, eller Andreis jødiske røtter. Men de ransaker ransaker Naoums leilighet, henger en ung kvinne de finner der, og bortfører Naoum og tar ham med tilbake til Luna Park. Andrei går tilbake til leiligheten, og blir forferdet over synet som møter ham der. Han skynder seg til parken, og forsøker å redde faren sin. Men samtidig oppstår det en stor brann, som brer seg over hele parken.

Skuespillere 
 Oleg Borisov som Naoum Kheifitz
 Andrei Gutin som Andrei Leonov
 Natalya Yegorova som Aliona
 Nonna Mordyukova som tante
 Mikhail Golubovich som en stum mann
 Aleksandr Feklistov som Boris Ivanovich
 Tatyana Lebedkova som en prostituert
 Aleksandr Savin som Saniok

Referanser

Eksterne lenker 

Russiske filmer
Filmer fra 1992